cyanic-selkie/wikianc huggingface dataset:
Carlton Barrett
Carlton Barrett startet sin karriere sammen med sin bror, bassisten Aston Barrett, i Lee «Scrath» Perrys band «The Upsetters». I 1969 begynte begge to å spille med The Wailers. Bandet utgjorde da de to Barrett-brødrene, Bob Marley, Bunny Wailer og Peter Tosh. Carlton Barrett var trommeslager for The Wailers fra 1969 og helt til sin død i 1987. Det var Carlton Barrett som fant opp den såkalte «One Drop Rythm» på trommer og sammen med Carltons rytmiske trommer spilte Aston Barrett sin dominerende, ledende reggaebass. Dette er mye av grunnen til The Wailers suksess verden om. Selv om Peter Tosh og Bunny Wailer forlot bandet fortsatte Carlton i The Wailers sammen med sin bror og Bob Marley. Likevel spilte Carlton Barrett trommer for mange kjente reggaeartister, som Peter Tosh, Alpha Blondy, Johnny Clarke, Bunny Wailer og Burning Spear.
Carlton Barrett ble skutt og drept utenfor sitt hjem i Kingston 17. april 1987.
«Fram» (transportfartøy)
«Fram» var et transportfartøy i den norske marinen, fra den ble sjøsatt i 1900 til den ble solgt og ombygget til lekter i 1946. I 1955 ble den ombygget til lastebåt, og hadde navnene «Oborg», «Uløy», «Tunstein» og «Siw Aina».
I 1909 ble «Fram» brukt som moderskip for Norges første ubåt, nemlig «Kobben» (A-1). I 1910, 1919, 1921, 1923, 1924 og 1925 var «Fram» på ekspedisjoner rundt Svalbard; i 1925 assisterte hun Roald Amundsens flyekspedisjon mot Nordpolen.
I 1955 ble skroget solgt igjen, og denne gang ble «Fram» ombygget til sivil lastebåt. Hun seilte resten av sine dager under navnene «Oborg», «Uløy», «Tunstein» og «Siw Aina». Hun ble tatt ut av tjeneste og senket i 1982.
Carolyn Keene
Carolyn Keene er psevdonymet Edward Stratemeyer og hans Stratemeyer Syndicate brukte som forfatter av bøkene om «Frøken Detektiv» Nancy Drew og Dana-pikene. Disse seriene ble utgitt i USA fra og med 1930 og i Norge fra henholdsvis 1941 og 1955.
Forfatterne som ble leid inn for å skrive bøker under dette navnet fikk en engangsutbetaling på 125 USD, og forpliktet seg så til å avstå fra alle rettigheter til verket, og å ikke stå fram som forfatter. Det har senere blitt kjent at Mildred Benson, Harriet Adams, James Duncan Lawrence, Walter Karig, Nancy Axelrod, Priscilla Doll, Charles Strong, Alma Sasse, Wilhelmina Rankin, George Waller Jr., Margaret Scherf og Susan Wittig Albert er blant dem som brukte dette pseudonymet når de skrev Nancy Drew-historier.
I forbindelse med filmen Frøken detektiv – Nancy Drew i 2007 er psevdonymet reaktivert, og det har kommet ut nye titler, med samme forfatternavn. Bøkene har det samme persongalleriet, men samfunnsbildet er modernisert.
Sykling under samveldelekene 1982
Sykling under de britiske samveldeleker 1982. Sykling var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var ellevte gangen som sykling var med på programmet i Samveldelekene. I lekene i 1982 ble det konkurrert i sju øvelser, fem i bane- og to i landeveissykling, kun for menn. Australia ble beste nasjon med fire gullmedaljer foran England med to.
Sandfjordneset naturreservat
Sandfjordneset naturreservat er et naturreservat i Båtsfjord kommune i Finnmark. Det ligger ved munningen av Sandfjordelva, fire kilometer sør for Hamningberg. Reservatet ble opprettet i 1983 og har som formål å bevare et flyvesandfelt med interessant sandstrandvegetasjon.
Naturreservatet omfatter et velutviklet sanddynesystem i ei vid bukt som er eksponert mot havet og danner et nes mellom stranda og Sandfjordelva. Inne i dyneheia er det flere 10-15 meter høye, aktive og velformede paraboldyner. Vegetasjonssoneringen er typisk for Varanger med bare en tynn ishavsreddik-forstrand og bare et utydelig belte med grå dyner innenfor de lyse strandrugdynene. Dynegrasheia er omfattende, med tydelig rygg/søkk-struktur. Det er et sterkt innslag av østlige arter som silkenellik og russemjelt. Sandfjordneset er et av de beste sanddyneområdene i Finnmark. området er tidligere blitt sterkt beitet av rein og spesielt sau, men etter at et «sauesikkert» gjerde ble satt opp våren 1987 har vegetasjonen fått utviklet seg tilnærmet naturlig.
Makkaurhalvøya naturreservat
Makkaurhalvøya naturreservat er et naturreservat i Båtsfjord kommune i Finnmark. Det omfatter nordøstre del av Makkaurhalvøya og ble opprettet i 1983. Formålet reservatet er å bevare et viktig fuglefjell med tilhørende plantesamfunn, fugleliv og annet dyreliv som naturlig er knyttet til området, samt å bevare området som et typeområde for Øst-Finnmarks kystregion.
Sandfjordneset naturreservat
Fylkesvei 341 går langs reservatets grense mot sørøst. En gammel og nesten gjengrodd vei går bak sandstranda hele veien ut til spissen av neset i nord. Et hyttefelt ligger tett inntil sørenden av reservatet.
Makkaurhalvøya naturreservat
Fuglefjellet Syltefjordstauran er et viktig element i reservatet. Syltefjordstauran er hekkeområde for sjøfugl og kaste- og hårfellingssted for havert. Makkaur-Sandfjorden er sterkt eksponert mot Barentshavet med en rundt 700 meter bred front hovedsakelig bestående av grov sandstein, og ei middels djup og opprevet dynehei noen hundre meter innover. Strandvollene er spesielt fint utformet. Ishavsreddik-forstrand med mest strandarve, flekker av lyse strandrugdyner og forstyrret dynehei som går over i kreklinghei. Makkaur-Sandfjorden er myteområde for laksand og kaste- og hårfellingssted for havert.
Opsjonsverdi (nytte-kostnadsanalyse)
Opsjonsverdi eller kvasiopsjonsverdi viser i velferdsøkonomi til verdien av at en ressurs spares til senere bruk. Det gjelder særlig miljøgoder. Opsjonsverdi brukes også i finans om verdien av det finansielle instrumentet opsjon. Den velferdsøkonomiske bruken av ordet stammer fra likheten mellom fremtidig verdsetting av ressurser og verdsetting av opsjoner.
Bruken av uttrykket i velferdsøkonomi stammer fra en artikkel fra 1974 av Kenneth Arrow og Fischer hvor de studerer nedbygging av et et naturområde. Det er en irreversibel beslutning, siden rekreasjonsverdien av området går tapt for godt. Hvilken verdi en ville satt på å beholde rekreasjonsverdien i fremtiden, er usikker. Det oppstår derfor en kvasiopsjonsverdi knyttet til å utsette inngrepet som må inkluderes i en nytte-kostnadsanalyse av naturområdet. Begrepet er også relevant i forbindelse med utslipp av stoffer med lang nedbrytningstid i naturen, slik som utslipp av karbondioksid.
Allel
Hos diploide organismer opptrer kromosomene parvis, slik at et individ har mulighet til å ha to alleler av et gen (heterozygoti). Dersom samme allel opptrer i begge kromosomer, er individet homozygot.
Kombinasjonen av ulike allelvarianter er individets genotype. Fenotypen avhenger av om genotypen uttrykkes i dominant og recessiv arv, ufullstendig dominans, kodominans, epistasi eller pleiotropi.
Neuro-SysMed
Neuro-SysMed er et forskningssenter for klinisk behandling drevet av Haukeland Universitetssykehus og Universitetet i Bergen.
Neuro-SysMed sin målsetting er å levere forskning på internasjonalt nivå innen diagnostikk og behandling av alvorlige sykdommer som påvirker sentralnervesystemet, som Multippel sklerose, Alzheimers, ALS og Parkinsons sykdom.
Ole Bornemann Bull (lege)
Ole Bornemann Bull (født 31. august 1842 i Arendal, død 10. april 1916) var en norsk øyelege, kjent for sine tegninger og lepraforskning.
Han oppgav sitt ønske om å studere malerkunst og tegning, og ble student hos kirurgen Christen Heiberg (1799-1872) ved Det Kongelige Frederiks Universitet i Kristiania. Bulls fargetegninger av pasienters øyer ble blant annet brukt til å bestille uekte øyer fra København.
Etter cand.med. i 1869 var han på Gaustad og på Rikshospitalet. I 1871 åpnet han også egen praksis som øye- og ørelege, samme året som han gjestet lepraforsker Armauer Hansen (1841–1912) i Bergen og innledet forskning på spedalskhet og øyensykdommer. Arbeidet ledet til en bokutgivelse. På denne tiden gjeste han også engelske Oxford University og Moorfields Eye Hospital (etablert 1805).
I 1873 utvandret han til den amerikanske byen Minneapolis og virket som lege der frem til han flyttet heim igjen i 1876. Fra 1878 til 1881 jobbet han som reservelege for hudsykeavdelingen på Rikshospitalet i Kristiania. I 1881 mottok han en dr.med. før han 1882 til 1885 var universitetsstipendiat i oftalmologi. Sammen med Hjalmar Schiøtz (1850–1927) og Søren Holth (1863–1937), var Bull søker til et nytt professorat i 1901. Schiøtz vant, og Bull ga seg i 1908 etter å i 1903 ha utgitt nok et øyeatlas med egne tegninger.
Familie
Han var sønn av presten August Theodor Bull (1809–1882) og Theodora Regina Madsen (1816–1852). Ole Bornemann var oppkalt etter fiolinisten Ole Bornemann Bull (1810–1880) som også var hans fadder. Ole Bornemann giftet seg i 1871 med Marie Cathrine Lund (1843–1884) og i 1886 med Kaja Constance Steenberg (1855–1939). Han var far tilblant andre elektroingeniøren Anders Henrik Bull (1875–1898), IT-pionéren Fredrik Rosing Bull (1882–1925), diplomaten Jens Steenberg Bull (1886–1956) og tegneren Johan Bull (1893–1945).
Tee Jing Yi
Tee Jing Yi (født 8. februar 1991) er en malaysisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i singel.
Sjagal - Malevitsj
Sjagal - Malevitsj (originaltittel: Шагал — Малевич) er en russisk film fra 2014 regissert av Aleksandr Mitta.
Du har ikke en sjans! - Ta’n!
'Du har ikke en sjans! Ta'n!' er en norsk TV-film, regissert av Jarl Emsell Larsen. Manuset ble skrevet av Jarl Emsell Larsen, Ulf Breistrand og Helge Aarrestad. I hovedrollene spiller Lasse Lindtner og Bjørn Sundquist. Musikken i filmen er av blitz-bandet Svart Framtid. ''Du har ikke en sjans! - Ta'n! ble sendt i Fjernsynsteatret'' 9. oktober 1984.
Handling
Filmen handler om en ungdomsgruppe med hjemløse punkere i Oslo. Ungdommene ønsker seg et aktivitetssenter. Ordføreren har en velvillig kommune som ønsker å imøtekomme ungdomsgruppen. Filmen sitt hovedbudskap er nok å få fram positive og negative sider ved husokkupasjon uten at det blir pekt ut noen løsning.
Medvirkende
Foran kamera
Bak kamera
Córdoba-kalifatet
Córdoba-emiratet, og senere Córdoba-kalifatet var den dominerende staten i al-Andalus (muslimsk Iberia) fra riket ble grunnlagt i 756 av Abd al-Rahman I til det gikk i oppløsning på begynnelsen av 1000-tallet. Abd al-Rahman var medlem av Umayyade-dynastiet som styrte Kalifatet fra 661 til dynastiet ble styrtet i 750 av Abbaside-dynastiet. Da abbasidene kom til makta flyktet Abd al-Rahman vestover og etablerte seg i al-Andalus med Córdoba som hovedstad. Riket nådde sitt høydepunkt under Abd al Rahman III som opphøyde seg til kalif i 929. Hans sønnesønn Hisham II var kun en marionett under generalen al-Mansur ibn Abi Amir og hans sønn Abd al-Malik al-Muzaffar. Etter al-Muzaffars død i 1008 kollapset kalifatet raskt, og al-Andalus fragmenterte i en rekke småstater, de såkalte taifaene.
Tõrva
Tõrva er en by i Valga fylke i Estland. Byen har cirka 3 100 innbyggere og et areal på 4,8 km². Tõrva fikk bystatus 1. mai 1938.
Tõrva er administrasjonssenter for Tõrva kommune.
Bjarne Nilsen
Bjarne Nilsen (1916–2000) var en gårdbruker og lokalpolitiker (Sp) fra grenda Søtvik i tidligere Stjørna og Bjugn kommuner i Trøndelag. Han var ordfører i Bjugn kommune fra 1976–1983. Før han ble ordfører hadde han kommunestyreerfaring både fra Stjørna og Bjugn, som skolestyreformann og formannskapsmedlem.
Han overtok gård Søtvik Indre fra faren Thomas i 1947, og ga den videre til sønnen Tore i 1996. Ved siden av gården og lokalpolitikken hadde han verv som styremedlem i Furunes meieri og styreformann i Bjugn Sparebank.
Nilsen var motstandsmann under andre verdenskrig, og bidra blant annet til å hjelpe serbiske flyktninger på vei fra Austråttleiren til Serberhytta.
Ådalsbruk stasjon
Ådalsbruk stasjon er en nedlagt jernbanestasjon på Rørosbanen ved Ådalsbruk i Løten kommune i Innlandet fylke.
Stasjonen ble opprettet i 1862 som et stoppested betjent kun for reisende og gods med navnet Løken. Stasjonen skiftet senere i 1881 navn til Aadalsbrug samtidig mens den ble oppgradert til en stasjon betjent for ekspedering av tog, reisende og gods. I 1921 fikk stasjonen den nåværende navneformen.
Ved begynnelsen av 1900-tallet var Ådalsbruk med Klevfos Cellulose- & Papirfabrikk og Aadals Brug Jernstøberi & Mekaniske Verksted det største industristedet i innlandet mellom Kristiania og Trondheim. Dette viste seg blant annet ved stor godshåndtering gjennom stasjonen og et eget sidespor på 1,5 km som ble opprettet allerede i 1895. Dette sidesporet var i utgangspunktet smalsporet, men ble ombygget til normalspor i 1919.
Selve stasjonsbygningen ble oppført i 1915 og er blitt holdt i uendret form siden. Stasjonsområdet inneholder også et godshus fra 1921, samt en skinneleggerbolig med et uthus som stammer fra åpningen av stasjonen. Dette uthuset er for øvrig oppført etter tegninger av arkitekten Georg Andreas Bull.
I 1972 ble stasjonen fjernstyrt og gjort ubetjent, og den ble til slutt nedlagt i 1984. I sommersesongen kjøres det karéttog trukket av den eneste kjørbare maskinen av to gjenværende av typen NSB type 2 fra Hamar og Norsk Jernbanemuseum til Elverum med stopp i Ådalsbruk, noe som også blir supplert med veteranbiltreff. Dette damplokomotivet med navnet «Caroline» var for øvrig stasjonert ved Ådalsbruk fra 1920 til 1954, hvor det trafikkerte sidelinjen til Klevfos med tømmervogner.
Sofienberg Musikkorps
Sofienberg Musikkorps hører til på Sofienberg i Oslo.
Sofienberg Skoles Musikkorps ble stiftet så tidlig som i 1905, men ble nedlagt allerede i 1914. Et nytt korps ble stiftet i 1923 av musikkløytnant Arnesen og fikk navnet Sofienberg Skoles Guttemusikkorps. Frem til 1961 var korpset et skolekorps, men da Sofienberg folkeskole ble nedlagt, forsvant rekrutteringsgrunnlaget. Korpset fortsatte imidlertid og i 1963 fikk korpset endret status til amatørkorps. I 1968 ble det bestemt at jenter også skulle få innpass og rekrutteringen økte betraktelig. I noen år slet korpset med å finne et naturlig rekrutteringsgrunnlag, men fra og med Sigurd Wolds inntreden som dirigent ble det utviklet et utstrakt samarbeid med Lakkegata skoles Musikkorps. Dette samarbeidet gjorde at mange musikanter fortsatte å spille i Sofienberg og fremdeles har en god stamme av musikantene sin bakgrunn fra Lakkegata. Korpset har etter hvert fått utvidet sitt rekruteringsområde og har også fått innpass blant studenter.
Tanner
Tanner kan referere til:
Sørlenangsbotn naturreservat
Sørlenangsbotn naturreservat er et naturreservat i Lyngen kommune i Troms. Reservatet ble opprettet 8. desember 1995, og omfatter innerste del av fjorden Sørlenangen, fra en linje mellom Blokkøra i øst og Engneset i vest og sørover til Sørlenangsbotn, samt tilstøtende områder på land. Området ble fredet for å bevare et stort fjæreområde med brede strandenger, hvor vegetasjonen er svært variert og en rekke vannfuglarter finnes i stort antall, spesielt i trekkperiodene. Reservatet har et areal på 3240 dekar, hvorav 860 dekar på land, 2360 dekar sjøareal og 20 dekar ferskvann.
Rafoss kraftverk
Rafoss kraftverk er et vannkraftverk ved Rafoss i Kvinesdal kommune i Agder.
Sørlenangsbotn naturreservat
Det vernede området består av ei stor mudderfjære som tørrlegges ved fjære sjø. På land finnes ett av de største og mest uberørte strandengområdene i Troms, med strandengkanter og myrarealer av varierende bredde, omgitt av bjørkeskog. Lengst sør i området munner Botnelva (Strupskarelva) ut. Blokkøra, lengst nordøst i området, er en endemorene fra slutten av siste istid, og er svært viktig for vurderingen av forløpet av isavsmeltingen i denne delen av landet.
Rafoss kraftverk
Det er et elvekraftverk som utnytter et fall på 45 meter i Kvina.
Installert effekt er 9,9 MW fra to francisturbiner. Årsproduksjon er 40 GWh.
Stavanger sykehus
Stavanger sykehus ofte kalt «Gamle Stavanger Sykehus» ble tegnet av arkitekt Hartvig Sverdrup Eckhoff. Bygningskomplekset i rød murstein stod ferdig i 1897 på høydedraget, Skjævelandsstykket, over Kannikbekken og var sammen med flere monumentale bygg i området, blant annet Stavanger Teater, Stavanger Museum og Turnhallen, tydelig synlig i bybildet. Byggesummen var i 1897 på 228 000 kroner.
Stavanger sykehus huser i dag blant annet sentraladministrasjonen i Rogaland fylkeskommune.
William Jardine (handelsmann)
William Jardine (født 24. februar 1784 ved Lochmaben i Dumfriesshire i Skottland, død 27. februar 1843 i London) var en skotsk lege og ledende handelsmann (taipan). Han var en av grunnleggerne av Hongkong-selskapet Jardine, Matheson and Company. Fra 1841 til 1843 var han parlamentsrepresentant i London for kretsen Ashburton som whig.
Bakgrunn
William Jardine ble født på en litengård ved Lochmaben i Dumfriesshire som sønn av Andrew Jardine (født ca 1750-1793) som døde fa gutten var ni år, noe som bragte familien økonomiske vanskeligheter. Storebroren David (1776-1827) kunne bidra med penger som sikret William skolegang.
Han ble fra 16 års alder utdannet i medisin ved University of Edinburgh og tok eksamen som kirurg i 1802.
Karriere
Jardine residerte i Kina fra 1820 til 1839. Han slo seg opp som fremgangsrik opiumshandler i Kanton i Kina. Hasns forretningsmodell var å kjøpe opiumet for indiske eksportører og selge det videre til smuglere som bragte den illegale varen i land der etterspørselen etter det avhengighetsdannende produktet bare ble sterkere. Hans hovedhandelspartner var den parsisk-indiske opiumhandlereren Jamsetjee Jejeebhoy. Jardine kunne bygge seg opp en betydelig formue ved senne handelen. Han ble partner i det India-baserte firmaet Magniac & Co i 1825. Året etter kontrollerte han firmaets handelsvirksomhet i Guangzhou.
James Matheson slo seg sammen med ham kort etter, og i 1832 ble Magniac & Co rekonstituert som Jardine, Matheson & Co. Jardines hadde hundrevis av små skip, lorchaer og mindre smuglerfarkoster, for smuglingen langs kysten og opp elvene.
The GUS Band
Brassbandet ble stiftet i 1933. Korpset har blitt dirigert av en rekke profilerte dirigenter, deriblant William Halliwell, Harry Mortimer og Stanley Boddington.
William Jardine (handelsmann)
Karriere
Etter det var slutt på Ostindienkompaniets monopol på handelen i 1834 blomstret handelen. Firmaaet ble det mest fremgangsrike av de fri handelshusene. Etter et mislykket forsøk med et dampskip gikk firmaet over til en for seg spesialbygd skipstype, en opiumclipper, som kunne bringe varene frem uavhengig av årstidenes omskiftende vindretninger. Jardine samarbeidet også med den tyske protestantiske misjonæren Karl Gützlaff.
Kombucha
Kombucha er en betegnelse på et bredt spekter av gjærede, lett sprudlende, søtlig sort eller grønn te, som skal drikkes kalde, og som angivelig skal ha en helsemessig fordelaktig virkning på den som drikker den. Imidlertid er helsegevinsten ved å drikke kombucha omstridt, og det har også blitt rapportert om direkte negative ettervirkninger av å innta kombucha.
William Jardine (handelsmann)
Karriere
Han ivret for en åpning av det kinesiske marked ved en militær styrkedemonstrasjon overfor Qing-dynastiet. Han støttet Lord Napiers bestrebelser og gikk inn for - uten hell - utsendelse av en straffeekspedisjon mot Kina etter at Napier ikke hadde lyktes.
Jardine ble etter sin hjemkomst medlem av Underhuset i London. Han ervervet en byresidens i Upper Belgrave Street i London og Lanrick Castle som landsete i Skottland.
Etter at den keiserlige kommissær Lin Zexu konfiskerte 20.000 kister britiskeid opium i 1839, dro Jardine til London, der han oppfordret utenriksminister Lord Palmerston til å reagere kraftig. Det førte til første opiumskrig, som åpnet Kina for opiumshandelen. Jardine var en ledende pådriver av krigen, formidlet til den britiske og militære elite med informasjoner om Kina og kunne med sine 20 års erfaring i landet slik legge et viktig grunnlag for de britiske styrkers krigsdisposisjoner.
Kombucha
Opprinnelse og etymologi
Det er ukjent hvor i verden kombuchaen oppstod, og det er også usikkert hvor selve navnet stammer fra. Historisk sett har kombucha blitt tilberedt i hjemmene eller av lokale produsenter, men på slutten av 1990-tallet ble det mulig å kjøpe kombucha i nordamerikanske butikker. På kinesisk kalles drikken chájūn (茶菌); på japansk kalles den kōcha-kinoko (紅茶キノコ); og på koreansk kalles den hongchabeoseotcha (홍차버섯차). På russisk er kombucha kjent som chaynyy grib (чайный гриб). Alle disse betegnelsene betyr ordrett oversatt "te-sopp".
Helseskadelige virkninger
Det blir hevdet at det er sunt å drikke kombucha, men påstanden har ikke blitt vitenskapelig bevist. Derimot er det registrert flere dokumenterte tilfeller av alvorlige bivirkninger, også dødsfall, som kan knyttes til inntak av kombucha. Det er mulig at disse negative virkningene skyldes at drikken har blitt forurenset i forbindelse med hjemmeproduksjon. Terapeutisk bruk av kombucha har blitt frarådet, ettersom de helsefremmende virkningene ikke har latt seg bevise, samtidig som det knytter seg helsemessig risiko til inntak av kombucha.
Påståtte helsefremmende virkninger
Kombucha har blitt markedsført med påstander om at drikken kan brukes til å behandle en lang rekke sykdommer hos mennesker, herunder AIDS, kreft og diabetes. Videre har det blitt hevdet at middelet også har andre positive virkninger, blant annet ved å stimulere immunforsvaret, gi økt libido samt at gråhårede mennesker kan få tilbake sin opprinnelige hårfarge ved å drikke kombucha. Ingen helsemessig gunstige virkninger av å drikke kombucha har imidlertid blitt vitenskapelig bevist.
Dominant
Dominant kan vise til:
Butte
Butte er en by i delstaten Montana i USA, hvor den er fylkessete i Silver Bow County. I 1977 ble byen og fylkets styresmakter slått sammen til en felles enhet med navnet Butte-Silver Bow. Ifølge folketellingen i 2010 hadde Butte en befolkning på 34,200. Butte er den femte største byen i Montana.
I løpet av det 19. og 20. århundre gjennomgikk Butte hvert eneste stadium i utviklingen av en gruveby, fra å være en teltleir til rask vekst, deretter til en full utviklet by og senere til et senter for historisk bevaring og miljøopprydning. I motsetning til mange andre lignende samfunn inneholder byrommet i Butte også gruveanlegg inne i boligområdene, noe som gjør de miljømessige konsekvensene av utvinningen mer synlig. Til tross for den dominerende innflytelsen til gruveselskapet Anaconda Company, var Butte aldri en by som var heleid av gruveselskapet. Byens innbyggere var stolte av den varierte arkitekturen, og regnet seg selv som individualister. I det 21. århundre, forsøker man når man skal tolke og bevare Buttes arv, og ta hensyn både til byens historiske betydning og den vedvarende betydningen gruvedriften har for økonomien og kulturen i byen.
Butte var gjennom flere generasjoner en av de største byene vest for Mississippi. Silver Bow County (Butte og omliggende områder) hadde en befolkning på 24,000 mennesker i 1890, og nådde på sitt meste 60,000 innbyggere i 1920. Innbyggertallet sank jevnt med de synkende kobberprisene etter 1. verdenskrig, og nådde og stabiliserte seg til slutt på rundt 34,000 i 1990. I 2013 er folketallet omtrent på samme nivå. Da virksomheten var på sitt høyeste fra slutten av det 19. århundre og fram til 1920 var den en av de mest beryktede kobbergruvebyene i det vestlige USA med flere hundre barer og et beryktet Red-light district. Dokumentarfilmen Butte, America skildrer byens historie med kobberproduksjonen, organiseringen av arbeiderne, den økonomiske veksten og fallet og til slutt miljøødeleggelsene virksomheten førte med seg.
Byens flyplass heter Bert Mooney Airport og har lufthavnkoden BTM.
Historie
Butte ble grunnlagt som en gruveby i siste halvdel av det 19. århundre i Silver Bow Creek Valley (eller Summit Valley), som er en naturlig gryte høyt oppe i Rocky Mountains ved hovedvannskillet. Til å begynne med ble det utvunnet gull og sølv, men etter hvert som elektrisiteten ble tatt i bruk økte etterspørselen etter kobber, som det var mye av i området. Den lille byen ble often kalt "the Richest Hill on Earth". Butte var den største byen i flere hundre kilometers omkrets. Byen tiltrakk seg arbeidere fra Cornwall, Irland, Wales, Libanon, Canada, Finland, Østerrike, Serbia, Italia, Kina, Syria, Kroatia, Montenegro, Mexico og alle områder i USA.
Klima
Butte har et typisk steppeklima ifølge Köppens klimaklassifisering, selv om det ikke er langt unna et subarktisk klima. Vinterne er lange og kalde, med gjennomsnittstemperatur på -7 °C i januar. Sommeren er kort, men mild og litt våt, men en gjennomsnittstemperatur på 18 °C i juli. I likhet med de fleste områder i denne delen av Nord-Amerika er årsnedbøren lav.
Turisme
Noen av byens severdigheter er:
Demografi
Ifølge folketellingen i 2000, var det 33,892 innbyggere, 14,135 husholdninger, og 8,735 familier som bodde i byen. Befolkningstettheten var 18,3/km². Fordelingen på rase/etnisitet var 95,38 % hvite, 0,16 % afroamerikanere, 1,99 % indianere, de øvrige var bl.a. fordelt på asiater og folk fra stillehavsøyene.
Av de 14,135 husholdningene hadde 27,9 % barn under 18 år som bodde i husholdningen. 32,8 % av alle husholdningene var enslige og 13,8 % var eldre over 65 år som bodde alene. Gjennomsnittlig størrelse på husholdningene var 2,32 personer og gjennomsnittsfamilien var 2,97.
23,7 % av befolkningen var under 18, 9,6 % fra 18 til 24, 26,7 % fra 25 til 44, 23,9 % fra 45 til 64, og 16,1 % var 65 år eller eldre. Medianalderen var 39 år. For hver 100. kvinne var det 97,8 menn. For hver 100. kvinne 18 år og eldre, var det 96,2 menn.
Medianinntekten for en husholdning i byen var US$ 30516, og medianinntekten for en familie var US$ 40186. Menn hadde en medianinntekt på US$ 31409 sammenlignet med US$ 21626 for kvinner. Inntekten per innbygger i byen var US$ 17068. Omkring 10,7 % av familiene og 15,0 % av befolkningen levde under fattigdomsgrensen, inkludert 19,2 % av de under 18 og 9,0 % av de som var 65 år eller eldre.
Frase
Frase har flere betydninger:
Sikringsfond
Sikringsfond kan vise til:
Jarrigeus
Jarrigeus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Utseende
Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige. Hodet er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. Brystskjoldet (pronotum) er gjerne lengre enn bredt, noen ganger smalere enn hodet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er vanligvis ganske korte, og, særlig hos den artsrike slekten Lathrobium, kraftige, tilpasset graving.
Levevis
Smalkortvingene er bakkelevende rovdyr som særlig finnes på litt fuktige steder.
Utbredelse
Slekten er utbredt i det sentrale Afrika.
Frankrike under Vinter-OL 1972
Frankrike under Vinter-OL 1972. Førti sportsutøvere, trettitre menn og sju kvinner, fra Frankrike deltok i ni sporter, aking, alpint, bobsleigh, kunstløp, hurtigløp på skøyter, langrenn, skihopping, kombinert og skiskyting under Vinter-OL 1972 i Sapporo i Japan. Frankrike kom på 16.-plass med en sølv- og to bronsemedaljer. Kunstløperen Patrick Péra var Frankrikes flaggbærer under åpningsseremonien.
Charles LeMaire
Charles LeMaire (født 22. april 1897, død 8. juni 1985) var en amerikansk kostymedesigner i Hollywood. Han ble nominert til totalt 16 Oscar for beste kostymedesign, hvorav han vant prisen tre ganger, for Alt om Eva (1950), Men jeg så ham dø (1953) og Skinnende dager (1955).
Biografi
LeMaire ble født i Chicago. Han startet karrieren som vaudevilleartist. Deretter begynte han å jobbe som kostymedesigner for Broadway-forestillinger, som Ziegfeld Follies og The Five O'Clock Girl.
I 1925 begynte han å designe filmkostymer. LeMaire spilte en sentral rolle i å overtale Academy of Motion Picture Arts and Sciences til å dele ut en egen Oscar for beste kostymedesign. Han vant selv denne prisen tre ganger, for Alt om Eva (1950), Men jeg så ham dø (1953) og Skinnende dager (1955), og ble nominert ytterligere 13 ganger. I løpet av sin 37 år lange karriere jobbet han med nesten 300 filmer. LeMaire døde av hjertesvikt 8. juni 1985 på California Rehabilitative Center i Palm Springs i California.
Arkeologiåret 1777
Dødsfall
1777 in archaeology
Dvergsigdvikler
Dvergsigdvikler (Ancylis comptana) er en sommerfugl i gruppen av viklere (Tortricidae).
Utseende
En liten (vingespenn 10-14 millimeter) vikler med sigdformede forvinger. Disse er brune med hvite tegninger som består av en stor, V-formet tegning og korte, skrå streker ved framkanten i vingens ytre del. Bakvingene er hvite med litt brun bestøvning i den ytre delen.
Levevis
Larvene lever på ulike planter i rosefamilien, blant andre blodtopp, murer, jordbær, roser, reinrose og bringebær. I Europa flyr arten i to årlige generasjoner, i april-juni og i juli-september. I USA kan det også forekomme en tredje generasjon. Denne arten kan gjøre noe skade på dyrking av jordbær og bringebær, mest i USA.
Utbredelse
Den er utbredt i Europa fra Spania og nordover, videre østover til Japan, og også over mye av Nord-Amerika. I Norge forekommer arten spredt nord til Finnmark, men ikke på Vestlandet.
Poul Martin Møller
Poul Martin Møller (født 21. mars 1794 i Uldum ved Vejle, død 13. mars 1838 i København) var en dansk dikter og filosof. Han var professor i filosofi ved universitetet i Christiania fra 1828 til 1830.
Liv
Poul Martin Møller var sønn av Rasmus Møller, og vokste opp i Købelev på Lolland. Han gikk på latinskolen i Nykøbing og fikk Christian Winther til skolekamerat. Da faren i sitt andre ekteskap giftet seg med Winthers mor, ble de dessuten halvbrødre. Han ble student i 1812, og tok teologisk embetseksamen i 1816. Året etter tok han imot en stilling som huslærer hos grev Moltke på Espegård ved Skælsør, hvor en stor del av hans dikteriske produksjon ble til. Da han kom tilbake til København i 1818, sto byen midt oppe i striden mellom Baggesen og Oehlenschläger. Møller kastet seg inn i striden og skrev to parodier.
Av reiselyst gikk han i 1819 om bord i en av Det asiatiske Kompagnis kinafarere som skipsprest. Han var borte i nesten to år, og skrev Optegnelser paa Rejsen til Kina om reisen. Etter hjemkomsten var han lærer i noen år, fra 1822 til 1826 som adjunkt ved Metropolitanskolen. Fra disse årene stammer hans oversettelse av de første seks sangene av Odysséen. På denne tiden skrev han også den første danske novellen i ordets moderne betydning, «En dansk Students Eventyr».
I 1826 tok Møller på Sibberns oppfordring en stilling som lektor i filosofi ved universitetet i Christiania i Norge. Her rykket han to år senere opp til professor, men han kunne ikke trives i den lille provinshovedstaden. Det var derfor en befrielse da han i 1830 ble utnevnt til ekstraordinær professor i filosofi ved Københavns Universitet. Her så han med uvilje på hegelianismens fremtrengen, og skrev på en fremstilling av den greske filosofiens historie. Ved siden av skrev han bare noen få dikt og enkelte anmeldelser.
Dagny (andre betydninger)
Dagny har flere betydninger:
Potemkintrappen
Potemkintrappen (ukrainsk: Потьомкінські сходи, russisk: Потёмкинская лестница), er en stor trapp i havneområdet i Odesa i Ukraina. Den betraktes som den offisielle inngangen til byen fra havnen.
Trappens offisielle navn er Primorskijtrappen. Den forbinder byens sentrum via Primorskijboulevarden til havneterminalen.
Trappen er designet som en optisk illusjon. En person som går nedover vil bare se repoene/plattformene i trappen, da trinnene er skjult av disse sett ovenfra, mens en oppadgående person bare se trappetrinnene, siden plattformene er skjult bak trinnene nedenfra. En sekundær illusjon skaper et falsk perspektiv, da trappen er bredere ved bunnen enn ved toppen. Ser man oppover trappen virker den lengre enn hva den faktisk er, og ser man nedover trappen, virker den kortere en den faktisk er.
Opprinnelig bestod trappen av 200 trinn, men som følge av utvidelser av havneområdet er det nå bare 192 synlige trinn.
Fylkesvei 6044
Fylkesveg 6044 går mellom Sandabukta og Horrem i Aukra kommune. Veien er 6,4 km lang.
Frem til 2019 hadde veien betegnelsen Fv217.
Harold S. Bender
Harold Stauffer Bender (født 19. juli 1897, død 21. september 1962) var en amerikansk anabaptistisk teolog, kirkehistoriker og professor ved Goshen College (Goshen, Indiana) og Goshen Biblical Seminary. Han var en av det 20. århundres mest kjente anabaptistiske teologer. Han grunnla også Mennonite Historical Library og Mennonite Quarterly Review, og var president for American Society of Church History.
Pokédex
Pokédex er et hjelpemiddel i Pokémon-spillene som viser en liste over ulike Pokémoner, deres data, lokaliteter og annen informasjon om dem. Navnet er et teleskopord av «Pokémon» og ordet «index». En Pokédex ligner mest på en liten bok, eller en klapptelefon. Den har flere skjermer, en på forsiden, og to inni. Den har også flere taster, som på en telefon, og en knapp som kan brukes til å organisere laget av Pokémon treneren har med seg. Den inneholder også en sensor som gjenkjenner Pokémon, og bare ved å rette sensoren mot en Pokémon, vil Pokédexen lese opp informasjon om den. Videre info er tilgjengelig ved noen tastetrykk. Infobiten som leses opp er kort, i og med at lyden kan røpe trenerens posisjon for ville Pokémon, og da er det i mange tilfeller nødvendig å løpe. Enten fordi Pokémonen prøver å komme seg unna, eller fordi den vil angripe.
Arena
Arena kan bety flere ting:
Pokédex
En Pokédex brukes av Pokémon-trenere til å katalogisere Pokémon, gjenkjenne dem, lagre data, og den er også godkjent som ID-kort. Pokédexer er koblet opp til et stort nettverk som også kontrollerer Pokéballer. Dette systemet sørger for at trenere ikke kan ha mer enn seks Pokémon med seg av gangen, men brukes også til å lagre innsamlede data om Pokémon. De er svært solide, vanntette, tåler elektriske støt og sterk varme. Dette er i hovedsak på grunn av at selv om Pokémon-angrep ikke skader mennesker, kan de gjøre stor skade på utstyr. Og en trener må regne med å få mer enn ett angrep rettet mot seg før eller siden, og da er det greit om det mest uunnværlige hjelpemiddelet hans/hennes tåler det. Pokédexen ble funnet opp av Professor Samuel Oak, Professor Westwood den femte, og Professor Elm. Stemmen til Pokédexen er lest opp av Pokémon-kokurranse-dommeren Dexter (Dexter er for så vidt også navnet på programvaren). Pokédex finnes i flere varianter, men alle er røde, har flere skjermer og solide deksler.
Eksterne lenker
Pokémon Gameplay of Pokémon Pokémon (espécie) Gameplay of Pokémon
Ian Ziering
Ian Andrew Ziering (født 30. mars 1964 i Newark i New Jersey) er en amerikansk skuespiller som er kjent for sin rolle som Steve Sanders i TV-serien Beverly Hills 90210 som han hadde vært med i siden 1990.
Ziering vokste opp i West Orange i New Jersey og har to brødre, Jeff og Barry, som begge er mer enn ti år eldre enn ham. Han er skilt fra Nikki Schieler Ziering. De to hadde giftet seg i 1997, og Ziering søkte om skilsmisse fra henne i 2002. Ifølge ham hadde paret flere uforsonlige konflikter som de ikke fikk ryddet opp i. Den 3. februar 2010 annonserte Ziering at han hadde forlovet seg med sykepleieren Erin Kristine Ludwig.
I 1990 ble Ziering valgt til å spille karakteren Steve Sanders i den populære TV-serien Beverly Hills 90210. Han var en av kjendis-danserne i sesong 4 av TV-kanalen ABC sin amerikanske versjon av den populære TV-serien Dancing with the Stars. Hans profesjonelle dansepartner var da Cheryl Burke, som hadde vunnet dansekonkurransen både i sesong 2 med sin daværende partner Drew Lachey og også i sesong 3 med partneren Emmitt Smith. Ziering klarte seg til semi-finalen av sesong 4, og fikk tre 10-ere fra dommerne for en av sine to danser i semi-finalen, men det var ikke nok til å nå finalen. Han og Cheryl ble dermed eliminert etter at resultatene kom opp dagen etter, den 15. mai 2007.
Bionicle Heroes
Bionicle Heroes er et 3D-tredjepersonsskytespill.
Ramsey-regelen
Ramsey-regelen er i mikroøkonomi et prinsipp for fastsetting av skattesatser for varer. Regelen tar utgangspunkt i at staten ønsker å maksimere nytten til en representativ konsument og viser hvordan skattesatsene skal settes for å sørge for minst mulig tap av økonomisk effektivitet. Regelen sier at de optimale skattesatsene er de som fører til samme relative nedgang i kompensert etterspørsel for alle goder. Regelen tar imidlertid ikke hensyn til rettferdighetshensyn. I praksis innebærer regelen at en skal skattlegge hardest de varene som har uelastisk etterspørsel, noe som i mange tilfeller vil tilsi nødvendighetsgoder som mat.
En forenklet utgave av regelen, den inverse elastisitetsregelen, ser på spesialtilfellet hvor det er uavhengighet i etterspørselen.
Bionicle Heroes
Handlingens hovedtema er at Toa Inika skal redde øya Voya Nui fra de onde piraka, som har tatt over øya. Under spillet vil man samle legoklosser som kan brukes til å kjøpe lekeapparater til pirakaene i piraka-lekeplassen, samt oppgraderinger til toaene. «Bossene» er medium vanskelige å ta fordi de bruker skjold. Under spillet vil man også samle gull- og sølvhylstre. Hver gang man får 5/5 sølvhylstre, får man en spesialfigur, en Visorak, Borhok, Vaki og så videre. Vezons rolle er liten: Han skal finne og stjele livets maske som gjør brukeren udødelig.
Handling
Etter å ha gjennomført et nivå kan innsamlede poeng også brukes til å kjøpe forskjellige produkter og oppgraderinger fra Lego Shop i spillet. Spredt over alle nivåene finnes det en rekke beholdere som kan gi bonus når de samles inn. Spillet inneholder 25 forskjellige nivåer I tillegg til alle nivåene og de synlige samleobjektene, kan spilleren også utforske et spesielt bonus-område kalt Piraka Playground, hvor Piraka kan sees vandre rundt etter at spilleren har beseiret skurken på hoved-nivåene. Spillere kan også kjøpe forskjellige ting til Piraka Playground fra butikken.
SaGa Frontier
SaGa Frontier (サガ フロンティア, Saga Furontia) er et RPG videospill laget av Square for PlayStation. Lansert i USA 25. mars 1998 og ikke importert til Europa. Dette var det første spillet fra Square til å bli importert til USA på 5 år og skapte en ny bølge av rollespill som ble utviklet for vestlige markedet.
Plot
I likhet med sin oppfølger Saga Frontier 2(og SaGa serien generelt) veksler du mellom å styre forskjellige karakterer i forskjellige kapitteler av spillet. Spillet kan defineres som en «romsaga» og du følger syv forskjellige personer i et eventyr rundt verdensrommet, der alle har et mål de skal nå.
Utvikling
Saga Frontier ble drastisk kuttet ned på grunn av tidsproblemer og en persons historie ble helt kuttet ut fra spillet.
Mottagelse
Saga Frontier solgte over en million kopier i Japan og er et av landets mest solgte PlayStation-spill gjennom tidene.
Togo under Sommer-OL 1992
Togo under Sommer-OL 1992. Seks sportsutøvere fra Togo deltok i to grener under Sommer-OL 1992 i Barcelona. Det var fjerde gangen Togo deltok i et sommer-OL, men utøverne vant ingen medaljer.
E det någen snille barn her?
E det någen snille barn her? er et musikkalbum med Espen Hana, utgitt i 2008.
Vektløfting under samveldelekene 1982
Vektløfting under de britiske samveldeleker 1982. Vektløfting var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var niende gangen som vektløfting var med på programmet i Samveldelekene. I lekene i 1982 ble det konkurrert i ti vektklasser i vektløfting, kun for menn. England ble beste nasjon med fire gullmedaljer foran Australia med tre.
Dominans
Dominans  stammer fra det latinske uttrykket dominari, som betyr å herske eller råde. Det motsatte av dominans er underdanighet. Dominans er stabile relasjoner mellom individer oppnådd gjennom tvang, aggresjon og underkastelse for å avgjøre hvem som har prioritert tilgang til ressurser. Det være seg retten til å reprodusere (sex), mat, jaktområde, leke, soveplass, territorium eller lignende.
Neslihan Yiğit
Neslihan Yigit (født 26. februar 1994) er en tyrkisk badmintonspiller. Hun representerte landet sitt under Sommer-OL 2012 i London, der hun ble utslått i gruppespillet i singel.
Under Sommer-OL 2020 i Tokyo ble hun utslått i gruppespillet i singel.
Evenstad skogskole
Evenstad skogskole var en skogskole i Stor-Elvdal, Hedmark, etablert i 1912. Skolen ble senere en del av Høgskolen i Hedmark, men inngår nå i den nye Høgskolen i Innlandet. I dag er den også kjent som campus Evenstad og studiested Evenstad.
Skolen ble opprettet i 1912 på den tidligere Evenstad gård, etter en legatgave fra enken Anne Evenstad (1830–1909). Skolen ble i 1989 en del av Hedmark distriktshøgskole, nå Høgskolen i Innlandet. I dag undervises det i skog- og utmarksfag på Evenstad, og skolen er ledende i forskning på store rovdyr. Det tilbys en master i anvendt økologi, og årsstudium i utmarksforvaltning, skogbruk, bioenergi og jakt- og fisketurisme
Den 126 år gamle hovedbygningen på Evenstad brant ned i 1987, et nytt undervisningsbygg sto klart i 1990.
Stanley Boddington
Stanley Herbert Boddington (født 31. juli 1905 i Northamptonshire, død 25. desember 1986) var en britisk kornettist og dirigent. Boddington gjorde stor suksess som dirigent for brassband, særlig er han kjent for tiden med The GUS Band.
I 1955 ble Stanley Boddington tildelt Iles-medaljen for betydelige bidrag til brassbandbevegelsen.
Trond Petter Kolset
Trond Petter Kolset (født 9. juni 1978 i Steinkjer i Nord-Trøndelag, død 17. april 2009 i Afghanistan) var en kaptein i den norske Hæren. Han tjenestegjorde i den norske ISAF-styrken i Afghanistan, hvor han var tilknyttet den norske Etterretningstjenesten. I sin tjeneste der hadde han lært seg det lokale språket Dari, og blir av hans bekjente beskrevet som en positiv gledesspreder, med engasjement for sin jobb, befolkningen og kulturen i Afghanistan. Han ble drept i et selvmordsangrep vest for Mazār-e Sharīf nord i Afghanistan 17. april 2009. De nøyaktige detaljene rundt hendelsesforløpet er fremdeles under etterforskning av afghansk politi.
Dødsfallet
Kolset ble drept den 17. april 2009 mens han satt i en upansret Toyota Landcruiser rundt syv kilometer vest for Mazār-e Sharīf. En mann kjørte mot kolonnen i en bil og utløste en bombe. Den norske offiseren ble raskt fraktet ut av området med helikopter til det tyske feltsykehuset i Mazār-e Sharīf, men livet sto ikke til å redde. Han ble erklært død klokken 10:09 fredag morgen norsk tid. Kolset ble den fjerde norske soldaten drept i Afghanistan siden 2004.
Det norske forsvaret opplyste først at det var en veibombe som sprengte den upansrede bilen som den norske offiseren kjørte. Senere bekreftet både afghansk politi og Taliban at handlingen var utført av en selvmordsbomber. Abdul Raouf Taj, visepolitisjef i Balkh-området, uttalte at det var en selvmordsbomber som slo til mot kolonnen som offiseren kjørte i, og det tyske nyhetsbyrået DPA meldte at Taliban påtok seg skylden for angrepet. Ifølge Taliban-talsmann Zabiullah Mujahid var selvmordsbomberen den 18 år gamle Abdul Based og kom fra den sørafghanske byen Kandahar. Mujahid hevdet også at ti NATO-soldater ble drept i angrepet, og at tre stridsvogner ble ødelagt. Ifølge det norske forsvaret ble én person drept og en annen lettere skadet i angrepet.
Den 21. april ga 1000 soldater honnør til Kolsets båre som ble fraktet langs hovedveien gjennom leiren Camp Marmal i Mazār-e Sharīf. Deretter tok flyet med kisten av fra flystripen i Camp Marmal. Klokken 16 ankom et svensk C-130 Hercules transportfly med båren på Gardermoen militære flystasjon, etterfulgt av en lukket seremoni med Kolsets familie, Forsvarets ledelse, Etterretningstjenesten og andre venner og kolleger.
Utmerkelser
Kolset mottok Forsvarets operasjonsmedalje i bånd for Afghanistan med markering for to tjenesteperioder, Heimevernets vernedyktighetsmedalje, NATO-medaljen for deltagelse i ISAF og Forsvarets medalje for falne i strid.
Ingrid Borthen
Ingrid Borthen (født 22. september 1913 i Trondhjem, død 17. mars 2001 i Stockholm) var en norskfødt svensk skuespiller.
Eg reise aleina
Eg reise aleina er et musikkalbum med Espen Hana, utgitt i 2007.
Ingrid Borthen
I 1932 var hun elev ved Margretaskolen i Stockholm før hun tok studiereiser til Grenoble og Frankfurt. Hun var elev ved Dramatens elevskola 1936–38, premierelev i 1939, og var engasjert ved Dramaten 1940–41, før hun var ved Gøteborgs stadsteater 1942–50, Uppsala Stadsteater 1954–59, tilbake til Gøteborgs Stadsteater 1959–62, TV-teatern 1962–63, Helsingborg Stadsteater 1963–67 og fra 1967 ved det svenske Riksteatern. Borthens svenske filmdebut skjedde i Gustaf Molanders Familjens hemlighet 1936. Hun kom til å medvirke i drøyt 25 film och TV-produksjoner. Hun var også leder for det svenske teaterforbundet.
Hun var datter av Eyvind Christian Borthen (1878–1941) og Julie Helène Jeanne Backman (1885) fra Sverige. Selv var hun gift fra 1949 til 1958 med den svenske skuespilleren Ulf Johansson (1922–90).
Eivind Reiersen
Eivind Reiersen (født 11. juni 1877, død 16. september 1947) var en norsk politiker og redaktør, hjemmehørende i Arbeiderpartiet og Norges Kommunistiske Parti.
Reiersen var anleggs- og bygningsarbeider. Han ble medlem av Arbeiderpartiet i 1899, og fikk etter hvert flere tillitsverv i organisasjonen. Fra 1908 til 1913 var han formann i Bratsberg Arbeiderpartiet, fra 1914 til 1915 i Bodø Arbeiderparti.
Han var redaktør i AP-avisen Bratsberg-Demokraten fra 1919 til 1921, og hadde vervet som formann i Telemark Arbeiderparti fra 1922 til 1923. Fra 1915 til 1920 satt han i Arbeiderpartiets landsstyre, og i 1922 ble han stortingsrepresentant.
Ved den store splittelsen i Arbeiderpartiet i november 1923 fulgte han Norges Kommunistiske Parti, og hadde de nærmeste to årene vervet som formann i Telemark distrikt av NKP. Han var i 1924 og 1927 partiets førstekandidat ved valg i Telemark og Aust-Agder, og ble i 1926 varaordfører i Skien.
I 1916-1919 og igjen i 1924 var han redaktør for avisa Ny Dag, og i årene fra 1925 til 1929 var han tilbake som redaktør i sin gamle avis Bratsberg-Demokraten, som nå hadde fulgt NKP og skiftet navn til Telemark Kommunistblad.
Han arbeidet etter dette som forretningsfører i NKPs avis Ny Tid til han ble ekskludert fra partiet i 1930. Etter eksklusjonen sluttet han seg igjen til Arbeiderpartiet.
Under krigen ble Reiersen arrestert i januar 1945. Han satt på Grini fram til frigjøringen.
Pokémon Diamond og Pearl
Pokémon Diamond og Pearl er de første Pokémon-spillene laget til spillkonsollen Nintendo DS. De introduserer den fjerde generasjonen av Pokémon-spill og inneholder 107 nye pokémon. De ble utgitt 28. september 2006 i Japan. Man kan koble disse spillene til Pokémon Battle Revolution, som er et spill som kom ut til Wii i desember 2007.
Sinnoh er navnet på den nye regionen til Diamond og Pearl, og er veldig forskjellig fra Kanto, Johto og Hoenn, som man besøkte i tidligere Pokémon-spill.